|  |  |  |
| --- | --- | --- |
| Vår saksbehandler: Monika Thollefsen  Direkte tlf: 23 30 27 04  E-post: monika.thollefsen@utdanningsdirektoratet.no | Vår dato:  18.11.2014  Deres dato: | Vår referanse:  2014/1006  Deres referanse: |

|  |  |
| --- | --- |
| Til | Kopi til: |
| Rådsmedlemmer faglig råd for design og håndverk | varamedlemmer |

**Innkalling til møte i Faglig råd for design og håndverk 02. desember 2014**

Møtested: Utdanningsdirektoratet, 1. et. Møterom 9.

Møtetid: Kl.10.00-15.00, lunsj kl. 11.30.

**Saksliste**

### Sak 26/14 Naturfag i yrkesfaglige utdanningsprogram

I langtidsplanen for perioden 2013-2016 framgår det at Utdanningsdirektoratet skal foreta en faggjennomgang av realfagene. Direktoratet har nedsatt en arbeidsgruppe med representanter fra skole- og UH-sektoren som blant annet skal vurdere innholdet i **fellesfaget naturfag.** Gruppen har bedt de faglige rådene om å få svar på enkelte spørsmål knyttet til læreplanen i naturfag på Vg1-Y. Finn læreplanen her: <http://www.udir.no/kl06/NAT1-03/Kompetansemaal/?arst=1858830316&kmsn=-248524148>

*AUs innstilling: Se forslag til svar i vedlagte spørreskjema.*

**Sak 27/14 Voksne lærlinger**

Rådet ønsker å fjerne begrepet aldersbetinget opplæringsrett og åpne opp for unge voksne/voksne som ønsker å utdanne seg innen fagene i utdanningsprogrammet. Dette omtales i rådets utviklingsredegjørelse for 2013 kap. 4.6.7.

Utdanningsdirektoratet vil møte og informere om arbeidet som gjøres knyttet til disse problemstillingene, samt motta innspill fra rådet. Informasjon om hvem som stiller fra direktoratet blir ettersendt. Det er viktig at rådsmedlemmene forbereder konkrete innspill til saken.

**Sak 28/14 Høring – forslag til endring i privatskoleloven**

Høringen om endringer i privatskoleloven kan vurderes til å være av en overordnet karakter. Sekretariatet har likevel valgt å sende høringen til de faglige rådene fordi flere av utdanningsprogrammene i yrkesfaglige utdanningsprogram rekrutterer fra privatskoler og loven kan påvirke rekruttering og dimensjonering til de enkelte utdanningsprogram.

Departementet ber blant annet om høringsinstansenes syn på om private skoler som tilbyr yrkesfaglig opplæring skal gis anledning til å tilby Vg3 i skole for elever som ikke får tilbud om læreplass, eventuelt om et slikt tilbud bare bør gjelde for skoler som gir videregående opplæring i små og verneverdige håndverksfag.

*AUs innstilling: AU har ikke laget en innstilling til vedtak, men framhever spesielt problemstillingen knyttet til Vg3 i skole for privatskoler som relevant for FRDH.*

Det er viktig at rådsmedlemmene forbereder seg godt til saken. Frist for høring er 15. januar. Se høringen her: <http://www.regjeringen.no/nb/dep/kd/dok/hoeringer/hoeringsdok/2014/Horing---forslag-om-endringer-i-privatskolelovenny-friskolelov.html?id=772401>

**Sak 29/14 Faget utdanningsvalg**

Utdanningsvalg ble etablert som obligatorisk fag på ungdomstrinnet i 2008. Utdanningsdirektoratet foreslår nå endringer i faget når det gjelder formål, hovedområder, grunnleggende ferdigheter, kompetansemål og vurderingsordningen. Endringene skal etter planen tre i kraft fra 1.8.2015 og vil gjelde fra og med opplæringsåret 2015-2016. Se høringen her: <http://www.udir.no/Regelverk/Horinger/Saker-ute-pa-horing/Horing---forslag-til-endringer-i-utdanningsvalg/>

*AUs innstilling: Endringene som gjøres støttes i hovedsak, men AU mener punkt 3 under «Arbeid» i utkast til ny læreplan ikke er realistisk.*

**Sak 30/14 Prøvenemder og klagenemnder – sak fra utviklingsredegjørelsen**

I kapittel 4.6.1 og 4.6.2 i utviklingsredegjørelsen foreslår rådet endringer i sammensettingen av prøvenemnder og klagenemnder. AU ønsker at rådet diskuterer disse forslagene videre og utarbeider et konkret forslag som kan legges fram for direktoratet eller SRY.

Se FRDHs utviklingsredegjørelse 2013 her: <https://fagligerad.files.wordpress.com/2014/06/getdoc-frdh.pdf>

**Sak 31/14 Forslag til møteplan for våren 2015**

*AU har følgende forslag til møtedatoer for våren 2015:*

*Torsdag 12. februar*

*Mandag 23. mars*

*Mandag 1. juni*

### **Orienteringssaker**:

# Siste nytt om gjennomgangen av tilbudsstrukturen. Marianne W. orienterer.

### Orientering fra samlingen i Løfte håndverket 12. november. Marianne W. og Solveig orienterer.

### Status for saker rådet har i prosess, se vedlagte flytskjema.

### Lærekontrakt i gitarmakerfaget. Marianne W orienterer.

### Referat fra SRY-møte 29.oktober, Marianne M. orienterer.

### Orientering om utvikling innen optronikerfaget og nautisk instrumentmaker. Ragnvald orienterer.

### **Eventuelt:**

**Vedlegg:**

Vedlegg 1: Forslag til svar om naturfag på Vg1 Y

